google/wiki40b huggingface dataset:
Wangcang

Wangcang (kinesisk: 旺苍县; pinyin: Wàngcāng Xiàn) er et fylke i provinsen Sichuan i Folkerepublikken Kina. Det er understilt byprefekturet Guangyuan.
Befolkningen i 1999 var på 445.963 innbyggere.
DS «Industri»

DS «Industri». Mjøsa har hatt to frakteskuter med dette navn. Den eldste av disse lastebåtene, bygget 1870 med treskrog av Mustad/Skattum på Gjøvik. 82 x 22 fot. dessuten ei jakt med "overladning", dvs dekkslast - vanligvis med ved. Industri ble slettet fra skipsregisteret i 1931, men allerede i 1922 meldes det at fartøyet er så godt som hugget.
NM i svømming 1956

NM i svømming 1956 ble arrangert i Frognerbadet i Oslo 3.-5. august 1956.
Rauma Ullvarefabrikk

Rauma Ullvarefabrikk er en tekstilbedrift på Veblungsnes i Møre og Romsdal. Den ble etablert i 1927, og produserer garn og vevgarn. I 1967 kjøpte denne bedriften opp Rørøs Tweed, som produserer ullpledd.
Middelhavslekene 1979

Middelhavslekene 1979. De åttende middelhavslekene ble arrangert i Split i Jugoslavia i perioden 15. til 29. september 1979. Det var 2 408 utøvere hvorav 399 kvinner fra fjorten nasjoner som deltok i tjuefem sporter. Jugoslavia ble beste nasjon med 56 gullmedaljer foran Frankrike med 55.
Forforsterker

En forforsterker (engelsk: preamplifier eller preamp) er en elektronisk signalforsterker som klargjør et svakt signal slik at en forsterker kan behandle det. En forforsterker befinner seg vanligvis så nær signalkilden som mulig, for å unngå at signalet blir støyforurenset før prosessen.
EM i friidrett innendørs 2019 – 3000 meter kvinner

Resultater

Resultatene var som følger:
Ankaratrotrox

Utseende

Ganske små (gjerne 1,5-2 millimeter), avlange, blanke, rødlige skarabider. Pornotum er svært grovt punktert, med en hårbrem langs sidene. Beina er korte og kraftige, for-leggene trekantede.

Levevis

Artene har blitt funnet på skogbunnen.

Utbredelse

Slekten er utbredt på Madagaskar og Seychellene.
«Vingtor»

«Vingtor» var et fly av typen Consolidated PBY-5 Catalina I og var det første flyet i «Catalina-avdelingen», forløperen til 333 skvadron. Flyet fløy sitt første tokt med norsk mannskap 17. april 1942, ført av flygerne Haakon Magnus Heireth Jørgensen og Birger Grinde.
Før 333 (Norwegian) Squadron ble formelt opprettet, var avdelingen kjent som Norwegian Detachment Woodhaven underlagt 210 Squadron i Royal Air Force, deretter som selvstendig norsk enhet underlagt RAF Coastal Command under navnet 1477 (Norwegian) Flight. Denne flighten bestod etterhvert av flyene «Vingtor», «Jøssing» og «Viking». «Vingtor», med RAFs serienummer W8424, kom til avdelingen i februar 1942 fra kanadiske 413 Squadron, og beholdt lenge kjennemerket det hadde benyttet der, QL-R. Flyet var ikke et amfibiefly, men et reint sjøfly.
Enheten, og «Vingtor», gjorde sitt første Special Duty-oppdrag natten mellom 1. og 2. mai 1942. Da ble to agenter satt i land i Leka. Også Nordahl Grieg deltok på dette toktet.
Senere samme måned, 22. mai, ble «Vingtor» benyttet på et tokt som førte til at hele mannskapet ble tildelt Krigskorset med sverd, Norges høyeste militære utmerkelse. To agenter, Eivind Viken og Ole Snefjellå, som opererte en radiosender kalt PI II på Staveneset i Sunnfjord, hadde sendt nødsignal om at de var i fare for å bli oppdaget og ba om å bli plukket opp. Den britiske offiseren John M. Turner hadde slekt i området og var godt kjent der, og ble med Catalina-mannskapet. Inne i Førdefjorden oppdaget mannskapet en færing med fem personer. I tillegg til de to radiooperatørene, var Chester og Petrine Saltskår, som hadde bistått agentene på Staveneset, og deres to år gamle sønn Harald ombord i båten. På dette toktet besto mannskapet på «Vingtor» av flygerne Finn Lambrechts, som også var sjef for avdelingen, Håkon Offerdal og Bjørn Stray Tingulstad, navigatør Per Wåge Lea, maskinist Hans Rønningen, telegrafist Constantin Christensen og skytterne Hans Bærewahr-Hansen og Agnar Næss.
Flyet ble i februar 1944 avgitt til en treningsskvadron i RAF, 131 Operational Trainig Unit. Ved avlevering hadde «Vingtor» fløyet 1800 timer ved skvadronen uten større uhell.
Jera tricuspidata

Utseende

En middelsstor, smalvinget, brun smyger. Bakvingen er kraftig innbuktet slik at den bakerste delen står ut som to brede, firkantede stjerter. Begge vingepar har to brede, mørkbrune tverrbånd, forvingen en uregelmessig rad av halvt gjennomsiktige, lyse flekker. Undersiden er gulbrun med mer markerte tegninger enn oversiden.
Denne arten kjennes lett på den særpregede vingeformen.

Utbredelse

Arten er bare kjent fra Ecuador.
Willys-Overland Jeepster

Jeepster var en bil som opprinnelig ble produsert av Willys-Overland Motors fra 1948 til 1950. Det var den siste phaeton produsert av en stor bilprodusent.
Jeepsternavnet ble gjenopplivet i 1966 på en ny modell, C-101 Jeepster Commando. American Motors (AMC), Willys-Overland's etterfølger, fjernet Jeepster fra navnet for 1972, da produksjonen opphørte i 1973.

Bakgrunn

Etter Andre verdenskrig trodde varemerkeeieren, Willys at markedet for militær-type Jeep ville være begrenset til bønder og skogbrukere, derfor begynte de å produsere «CJ» (eller civil Jeep) for å fylle dette voksende segmentet.Willys begynte å produsere Jeep Wagon og Panel Utility i 1946 og Jeep Truck i 1947
Da de så det var et tomrom i deres produktutvalg, utviklet Willys Jeepster og gikk over fra lastebil- til passasjerbil markedet. Willys-Overland manglet maskiner for å produsere de dype fendere eller kompliserte former, så bilen fikk et enkelere design. Industridesigner Brooks Stevens stylet en linje av etterkrigstidens biler for Willys ved hjelp av en felles plattform som omfattet Jeep pickup og stasjonsvogn, så vel som en sporty to-dørs åpen bil som han så for seg som en sportsbil for veteraner fra Andre verdenskrig.
Willys-Overland Jeepster («VJ» internt) ble innført i april 1948, og produsert gjennom 1950. Noen leftover modeller ble solgt i modellåret 1951

1948

Den grunnleggende 1948 Jeepster inkludert mange deluxe funksjoner og interiører i tillegg til et høyt nivå av standardutstyr, som kostet ekstra på andre biler. Disse omfattet blant mange andre dekk med hvite sider, hjulkapsler med lys trim, visir, deluxe ratt, låsbart hanskerom, lighter, samt Continental dekk Jeepster hadde en 4-sylindret motor og kostet 1 765 dollar, omtrent det samme som en Ford Super DeLuxe med nedfellbare vinduer, og mer avansert design.
Bilen ble bare tilbudt med bakhjulsdrift, og dermed begrenset den sin appell til andre Jeep kunder. Dens karakteristiske «kasse -stil» og ytelse ble hyllet av motorjournalister. Men Jeepster hadde til hensikt å segemntere markedet. Salget ble også begrenset av sparsom reklame og et utilstrekkelig forhandlernettverk.
VJ-2 Jeepster ble drevet av rekkefirer «Gry Devil»- motor, som ytet 63 Hk gjennom en 3-trinns manuell girkasse med standard overdrive.Planadyne uavhengig hjuloppheng foran, basert på en enkelt tverrgående bladfjær i likhet med Willys stasjonsvogn,Den flat-toppede bakskjermene var tatt fra Jeep truck.

1949

I 1949 begynte Jeepster produksjone. Prisen ble satt til 1 495 dollar med noen tidligere standard funksjoner som kostet ekstra. Mot midten av året, en ble en ny modell lansert, VJ3-6, drevet av en ny seks-sylindret motor.
Gilbert kraftverk

Gilbert kraftverk  er et gasskraftverk med integrert oljekraftverk i Hunterdon County, delstaten New Jersey i USA. Det har en installert produksjonskapasitet på 1055 MW, fordelt på 10 turbiner. Dette er delstatens fjerde største fossile kraftverk målt etter installert produksjonseffekt. Operatør er Reliant Energy Mid-Atlantic LLC
Anlegget ble påbegynt omkring 1965 og stod ferdig i 1996 etter flere utvidelser. Brenselkilden er naturgass og destillatolje.
Institutt

Norge

I Norge kan institutter enten tilhøre en større enhet, som et universitet eller en høyskole, eller utgjøre en uavhengig privat eller statlig enhet. Ved universiteter er institutter gjerne den minste enheten som dekker et «grunntema», og flere institutter i beslektede fag er ofte sammenfattet i fakulteter. Eksempler på frittstående institutter i Norge er Institutt for fredsforskning, Institutt for journalistikk, Institutt for samfunnsforskning eller Norsk institutt for naturforskning.
Ostestaup

Ostestaup er et kar til servering av ost. Ostestaup er lagget, og ofte er tre eller fire staver forlenget som føtter. De har rundt eller ovalt tverrsnitt og har ikke lokk. Enkelte ostestaup har en eller flere hanker, og de har ofte svidd eller skåret dekor. Det kan være vanskelig å skille ostestaup fra smørstaup og staup til å drikke av. Noen har trolig også vært brukt til flere formål, men staup til å drikke av har gjerne tynnere staver og oftest to hanker.
Betegnelsen ostestaup har også noen steder vært brukt om dreide ostefat med stett.
Noen synonymer: kolle, ostekodde, ostekolle
Hypsochila

Utseende

Middelsstore, mer eller mindre hvite sommerfugler med avrundede vinger. Vingene kan være nesten rent hvite, eller for en stor del brunlige. Kroppen er ganske sterkt hårete.

Levevis

Et flertall av artene har larver som lever på planter i korsblomstfamilien, men det er også noen som lever på vikker (erteblomstfamilien). De fleste av disse sommerfuglene lever i de kalde områdene i Patagonia og på Ildlandet.

Utbredelse

Bortsett fra en ubeskrevet art fra Peru finnes denne slekten bare i Chile og Argentina.
Grøngård

Grøngård (Gronenehagen, Grönenhavn, Grønhoff) var et vannslott i Sønderjylland, ca. 8 km. øst for Tønder. Slottet er i dag en ruin.
Grøngård var ferdigbygget omkring 1570 som jaktslott til hertug Hans den eldre, halvbror til kong Christian III. Det var trolig tegnet av den nederlandske arkitekten Hercules von Oberberg, som også er kjent for andre slottsbyggerier i det samme området som Hansborg og Tønning slott. Forbildene fantes i fransk og italiensk renessansearkitektur.

Bygningen

Grøngård ble oppført som en enkelt bygning på 16m x 18m i tre etasjer, sentralt plassert i en oppdemmet liten sjø. Sokkelen var av granitt og selve bygningen av røde mursten med dekorasjoner i gotlandsk sandsten. Hjørnene hadde åttekantede tårn og hovedbygningen var dekket av et pyramideformet skifertak. Slottets sørvente fasade var trolig dekket av en loggia, og mitt foran fasaden førte en bro over til fastlandet.
En liste over inventaret, Inventarium zum Grönenhavn som ble utarbeidet etter hertugens død, viste at slottet var innrettet komfortabelt, men også til representativ bruk. Det var blitt innkjøpt fliser, glass og byggematerialer fra Holland, og slottet hadde over 30 senger.
Grøngård befant seg i et rikt jaktterreng, og ble også hertugens foretrukne utgangspunkt for fyrstelige jaktselskaper. Etter hertugens død ble slottet forlatt. Sten og byggematerialer ble gjenbrukt i andre bygninger, og Grøngård ble omsider revet i 1656. Ruinene ble utgravet av Nationalmuseet i årene 1953-1954 og i 1960.
Matt Derbyshire

Klubbkarriere

Derbyshire kom billig til Blackburn Rovers fra den lokale klubben Great Harwood Town i 2003, etter å ha scoret 18 mål på 9 kamper. Manchester United var også ute etter unggutten, men Derbyshire valgte favorittklubben til fordel for storklubben, blant annet fordi han følte seg sikker på mer spilletid i Rovers.
Han ble lånt ut til Plymouth Argyle, men klarte ikke å score ett eneste mål, og daværende Blackburn-manager Mark Hughes hentet Derbyshire tilbake til Blackburn før lånekontrakten gikk ut. I stedet gikk han på lån til Wrexham, der han endelig fikk sitt gjennombrudd, med 10 mål på 16 kamper.
Vel tilbake i Blackburn, scoret han sitt første mål for Rovers 1. januar 2007. Da scoret han ett mål i 3-0-seieren mot Wigan Athletic. Seks dager senere scoret han 1-0-målet i 4-1-seieren mot Everton i FA-Cupens tredje runde. Uken etter, 13. januar, startet han sin første A-lagskamp, mot Arsenal, før han 20. januar scoret sitt tredje mål på fire kamper, mot Manchester City.
28. januar 2009 gikk Derbyshire til den greske toppklubben Olympiakos på lån ut sesongen.
Låneperioden viste seg å bli en suksess, og 18. juni kom de to klubbene til enighet om å gjøre overgangen permanent. Han signerte en 4-årskontrakt med Pireus-klubben den 23. juni.
10. august ble Derbyshire klar for Championshipklubben Nottingham Forest FC

Internasjonal karriere

1. februar 2007 ble Derbyshire kalt opp til England U21s tropp av den da nye treneren Stuart Pearce. Anledningen var kampen mot Spania U21, 6. februar 2007. Dessverre ble Derbyshire skadet i en Blackburn-kamp 3. februar, og gikk glipp av kampen.
Dermed ble hans landslagsdebut utsatt til 24. mars 2007, da England U21 spilte mot Italia U21 på nye Wembley Stadion. Derbyshire scoret Englands tredje mål i en spennende 3-3-kamp. 
Derbyshire spilte kamper for England i UEFAs Europeiske U21-mesterskap, der han blant annet scoret et kontroversielt mål mot Serbia U21. Den serbiske forsvarsspilleren Slobodan Rajković lå nede med en skade, uten at Derbyshire slo ballen ut over sidelinjen. I stedet scoret han, og i etterkant forklarte han seg med at han ikke hadde sett den skadde spilleren.
Dirty Sanchez

Dirty Sanchez er en stuntgruppe fra England og Wales som utfører Jackass-lignende stunt. Gruppen består av Matthew Pritchard, Lee Dainton, Michael Locke og Dan Joyce som er fra England. Dirty Sanchez har også laget et program på MTV som gikk fra 2003 til 2008. I tillegg filmen Dirty Sanchez the movie.
Veronikapraktvikler

Utseende

En middelsstor til stor (vingespenn 18-22 millimeter), brokete farget vikler. Forvingen er lysbrun ved roten, og har sølvhvite tegninger: et bredt tverrbånd en tredjedel ut i vingen, en bue ved bakkanten, en trekantet flekk ved forkanten og en tverrstrek midt på ytterkanten. Ellers er vingen sjokoladebrun. Bakvingen er mørkt gråbrun.

Levevis

Arten lever på strandveronika (Veronica longifolia). Den er ikke vanlig. De voksne sommerfuglene flyr i mai-juni.

Utbredelse

Arten er vidt utbredt over det meste av Palearktis fra Vest-Europa til Amur-området og Japan. I Norge er den bare kjent fra Østfold. Den er listet som Nær truet (NT) på den norske rødlisten fra 2010.
Sangfoni

Sangfoni er en norsk musikkbasert TV-serie produsert for NRK Super. Det har blitt spilt inn to sesonger med 11 episoder i hver sesong. Hver episode tar for seg en enkelt klassisk norsk barnesang forfrisket av John Vinge, og har stort sett barn i rollene. Første sesong ble vist første gang høsten 2016 mens andre sesong ble vist første gang vinteren 2017. 
Serien ble nominert i to klasser foran Gullruten 2017: beste barne- eller ungdomsprogram og fagprisen beste foto - enkamera (Tone Gjerde) og i klassen beste barne- eller ungdomsprogram foran Gullruten 2018.
I juni 2017 ble det gitt ut et album med musikken fra TV-serien på plateselskapet Grappa. Albumet ble nominert til Spellemannprisen 2017 i klassen beste barneplate.
Kritikeren Einar Aarvig har sagt om serien at «[d]et er imponerende hvordan serien forvalter den norske sangarven og fungerer som inspirerende musikklærer i en og samme fengende vending.»
Norges generalkonsulat i Houston

Norges generalkonsulat i Houston (Det norske generalkonsulatet i Houston) er Den norske stats diplomatiske tilstedeværelse i Houston i Texas. Generalkonsulatet i Houston, i tillegg til den norske ambassaden i Washington D.C. utgjør sammen med generalkonsulatene i New York og San Francisco den offisielle norske tilstedeværelsen i USA.
Det omfattende norsk-amerikanske næringssamarbeidet, særlig innenfor energinæringen utgjør hovedbeskjeftigelsen til generalkonsulatet. Spesielt gjelder dette bedrifter innenfor olje og gass, som utgjør hovedområdet for de rundt 200 norske selskapene med kontor i Texas. Houston regnes som en av byene utenfor Skandinavia med størst konsentrasjon av nordmenn, anslag har variert mellom 5000-6000 fastboende i tillegg til flere tusen norske arbeidere med amerikansk arbeidstillatelse.

Historie

Norge har vært representert i de amerikanske sørstatene siden 1906, den gang ved det honorære norske visekonsulat i New Orleans, mens stasjonen i Houston ble etablert i 1977. Generalkonsulatet leide i en årrekke kontor i American General Center i Neartown i Houston. I 2008 ble det annonsert planer om etablering av et eget bygg for norske interesser i Houston, kalt «Norway House». Bygget ble innviet av næringsminister Trond Giske i 2010. Norway House huser også The Norwegian-American Chamber of Commerce (NACC), Innovasjon Norge, NORWEP samt et større inkubasjonskontor for norske gründere i byen.

Daglig drift

Generalkonsulatet utfører i det daglige tjenester innenfor en rekke tjenesteområder, fra utstedelse av pass, bistand til nordmenn i sørstatene og til arrangering av et bredt utvalg arrangementer innenfor næringsliv, kultur og energirelaterte foredrag.
Generalkonsulatets ansvarsområde inkluderer statene Alabama, Arkansas, Florida, Kansas, Louisiana, Mississippi, Missouri, Nebraska, Oklahoma og Texas, i tillegg til De amerikanske Jomfruøyer og Puerto Rico.
Norges Linforening

Norges Linforening ble stiftet i 1990 og er medlem i Norges Kulturvernforbund. Linforeningen skal arbeide for økt dyrking og bruk av lin i Norge. Dette skjer gjennom organisering av dyrkere og brukere, forsøks- og utviklingsarbeid og veiledning. NLF skal fungere som et bindeledd mellom personer og miljøer i Norge som arbeider med lin i en eller annen form.
Planutvalg

Planutvalg i plan- og bygningsloven er omtalt i kapittel § 3-3.
«Kommunen organiserer arbeidet med den kommunale planleggingen etter kapittel 10 til 12 og oppretter de utvalg og treffer de tiltak som finnes nødvendig for gjennomføring av planleggingen.»
Kommunestyret står etter plan- og bygningsloven av 2008 friere til å delegere oppgaver og kompetanse som tidligere lå i det faste utvalget for plansaker og barnerepresentanten.
Må ikke forveksles med planlovutvalget som var selve utvalget som laget grunnlaget for plan- og bygningsloven.
Slidredomen

Historie

Kirken er sikkert datert til å være fra før 1268 da pave Urban IV utpekte en prest til Mariakirken i Slidre. I og med at takkonstruksjonen er nyere enn dette tyder dette på at det har vært utført reparasjonsarbeider. Det indikerer at kirken er vesentlig eldre, noe som kan forklare den stilhistoriske dateringen av murarbeidet til slutten av 1100-tallet.
Det er merkelig at kirken ikke har noen gotiske trekk, men det kan muligens forklares ved at byggeperioden har vært lang.
Et annet uvanlig trekk er at kirken mangler vestportel, da det er vanlig at kirker har inngang fra vest. Hovedinngangen her er sydportalen.

Inventar

Inventaret er fra 1700-tallet, både altertavlen, prekestolen og korskranken har akantusutsmykning.  
Altertavlen skygger for kalkmaleriene fra tidlig 1400-tall. Midtscenen, som er helt skjult, er tolket som Marias himmelkroning. På sidene vises bare delvis musiserende engler, og under disse apostlene. 
Koret har også et praktfullt bemalt trehvelv fra 1300-tallet. Det forestiller Jesus Kristus i mandorla sentralt i midten. I nedre kant på sidene finner en engler og apostler.
På nordveggen er det avdekket et middelaldersk våpenskjold som blir brukt som Vestre Slidres kommunevåpen. På sørveggen, vest for hovedinngangen, er det avdekket et rødt innvielseskors i form av et hjulkors.
Tidligere var det i kirken en alterkalk som var gitt av Biskop Salomon av Oslo (1322–1352), den eneste biskop i Norge som overlevde svartedauen.
Hokksund Kurbad

Rehabiliteringssenteret Hokksund Kurbad (RHK) er en privat spesialistinstitusjon for rehabilitering. Kurbadet ligger i Hokksund, Øvre Eiker kommune og er godkjent for 102 plasser. De behandler årlig rundt 1500 pasienter, og har avtale med Helse Sør.

Historie

Hokksund Kurbads historie starter i 1933 ved at at Lina og Rasmus Jordahl startet et fysikalsk institutt i en leid verandastue i en villa i Hokksund. Det tilstøtende bryggerhuset ble innredet til behandlingsavdeling. Siden en del pasienter kom langveis fra ble det til at de bodde på stedet mens behandlingen varte. Dette var den spede begynnelse som startet dagens institusjon med boende pasienter.
Banate

Banate (Bayan ng Banate) er en kommune i Filippinene. Kommunen ligger på øya Panay og tilhører provinsen Iloilo. Folkemengden var på 32 532 innbyggere ved folketellingen i 2015.
Amfibiekrigsskip

Et amfibiekrigsskip er krigsskip bygget for å transportere og landsette bakkestyrker (hærstyrker eller marineinfanteri) på fiendtlig territorium gjennom et amfibisk angrep. Designet ble utviklet fra helikopterhangarskipet, men har i tillegg støtte for landgangsfartøyer. De fleste designene inkluderer et senkedekk som kan oversvømmes med vann for å sjøsette og ta imot landgangsfartøyene.
Amfibiekrigsskipets rolle er en mellomting mellom et vanlig hangarskip og et landgangsfartøy. De flytekniske fasilitetene har den primære rollen å huse helikoptre for å landsette og understøtte styrker på land. Mange amfibiekrigsskip kan dessuten landsette tyngre materiell og kjøretøyer med luftputefartøyer eller landgangsfartøyer. I motsetning til amfibiske landingsskip kan amfibiekrigsskip ikke ta seg helt opp på en strand for å sette av personell, kjøretøyer eller annet materiell; i stedet benyttes skipets luftfartøyer og landgangsfartøyer til å transportere bakkestyrkene og deres utstyr til land.
Loxerebia

Utseende

Middelsstore til store, mørkbrune sommerfugler med avrundede vinger. Forvingen har en dobbel (to hvite kjerner) øyeflekk i vingespissen omgitt av oransje. Bakvingen har én eller flere øyeflekker. Undersiden er farget omtrent som oversiden, men noe lysere.

Utbredelse

Slekten er hovedsakelig utbredt i Kina og Tibet, men noen arter finnes også i Burma, Thailand, Laos og Mongolia.
Kriminalforsorgen

Kriminalforsorgen er en dansk statlig myndighet under Justisministeriet som har til oppgave å fullbyrde de straffer – frihetsberøvelse, betinget dom samt samfunnstjeneste – som rettssystemet har idømt kriminelle.
Kriminalforsorgen søker samtidig med at den utfører kontroll og sørger for sikkerhet for de innsatte, å støtte og motivere de dømte til å leve en kriminalitetsfri tilværelse når straffen er sonet. I likhed med resten av det strafferettslige systemet, som også omfatter politiet, anklagemyndigheten og domstolene, har Kriminalforsorgen som overordnet mål å begrense kriminalitet.
Kriminalforsorgen er forpliktet til å sørge for at de kriminelle avsoner straffen i overensstemmelse med de borgerrettigheter som nevnes i Grunnloven og menneskerettighetene som er nedskrevet i Den europeiske menneskerettighetskonvensjon. Utover de lovfestede krav arbeider Kriminalforsorgen etter et prinsipprogram med en rekke etiske retningslinjer for Kriminalforsorgens virke, herunder åpenhet og et humanistisk livssyn.
Direktoratet for Kriminalforsorgen og Folketingets Ombudsmand kontrollerer ved inspeksjoner på Kriminalforsorgens institusjoner at gjeldende lovgivning og overordnede prinsipper overholdes.
Kriminalforsorgen har et årlig budsjett på omkring 2 milliarder kroner.
Coptognathus attila

Utseende

En nokså liten (12-15 millimeter), bred, blankt rødbrun hornbille. Hannene mangler horn på hode og pronotum, og skilles fra hunnen først og fremst på at føttene og spesielt klørne på forbeina er forstørrede. Kroppen er svært blank, pronotum nokså tett og kraftig punktert langs kantene, mer spredt i midten, dekkvingene likeså med ganske kraftige punkter som stedvis danner antydninger til punktrader. Leggene på forbeina har tre nokså lange tenner.

Levevis

De lever i forholdsvis tørre biotoper, som steppe og ørkener. De kan finnes i sanddyner.

Utbredelse

Arten er utbredt i Sentral-Asia (Kasakhstan, Usbekistan).
PowerPC 970

PowerPC 970 er en 64-biter mikroprosessorarkitektur av typen POWER som ble introdusert av IBM i 2002. Når den ble brukt i Apple Macintosh ble den kalt PowerPC G5.
970-familien ble skapt i et samarbeid mellom IBM og Apple.